CELEX: 32022R0271
Language: sl
Date: 2022-02-23 00:00:00
Title: Izvedbena uredba Komisije (EU) 2022/271 z dne 23. februarja 2022 o popravku Izvedbene uredbe (EU) 2020/1760 o dovoljenju za pripravek iz Bacillus subtilis DSM 25841 kot krmni dodatek za vse vrste prašičev, vključno s svinjami, razen doječih svinj, da koristi sesnim pujskom (imetnik dovoljenja Chr. Hansen A/S) (Besedilo velja za EGP)

24.2.2022   
               
               
                  SL
               
               
                  Uradni list Evropske unije
               
               
                  L 43/10
               
            
         IZVEDBENA UREDBA KOMISIJE (EU) 2022/271
         z dne 23. februarja 2022
         o popravku Izvedbene uredbe (EU) 2020/1760 o dovoljenju za pripravek iz Bacillus subtilis DSM 25841 kot krmni dodatek za vse vrste prašičev, vključno s svinjami, razen doječih svinj, da koristi sesnim pujskom (imetnik dovoljenja Chr. Hansen A/S)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
         ob upoštevanju naslednjega:
         
                     (1)
                  
                  
                     Z Izvedbeno uredbo Komisije (EU) 2020/1760 (2) je bila za obdobje 10 let dovoljena uporaba Bacillus subtilis DSM 25841 kot krmnega dodatka za vse vrste prašičev, vključno s svinjami, razen doječih svinj, da koristi sesnim pujskom.
                  
               
                     (2)
                  
                  
                     V Prilogi k Izvedbeni uredbi (EU) 2020/1760 je bila v stolpec „Identifikacijska številka dodatka“ vstavljena napačna identifikacijska številka.
                  
               
                     (3)
                  
                  
                     Izvedbeno uredbo (EU) 2020/1760 bi bilo zato treba ustrezno popraviti. Zaradi jasnosti je primerno, da se celotna Priloga k navedeni izvedbeni uredbi nadomesti s popravljeno različico navedene izvedbene uredbe.
                  
               
                     (4)
                  
                  
                     Da bi nosilci dejavnosti poslovanja s krmo lahko prilagodili označevanje dodatka in krme, ki ga vsebuje, popravljenim pogojem dovoljenja, bi bilo treba določiti prehodno obdobje za dajanje navedenih proizvodov na trg.
                  
               
                     (5)
                  
                  
                     Za ohranitev upravičenih pričakovanj zainteresiranih strani v zvezi s pogoji dovoljenja za dodatek bi morala ta uredba začeti veljati čim prej.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga k Izvedbeni uredbi (EU) 2020/1760 se nadomesti s Prilogo k tej uredbi.
         
         
            Člen 2
            
               1.   Pripravek iz Priloge in premiksi, ki vsebujejo navedeno snov, proizvedeni in označeni pred 25. avgustom 2022 po pravilih, ki se uporabljajo pred 25. februarjem 2022, se lahko še naprej dajejo na trg do porabe obstoječih zalog.
            
            
               2.   Posamična krmila in krmne mešanice, ki vsebujejo pripravek in premikse iz odstavka 1, proizvedeni in označeni pred 25. februarjem 2023 po pravilih, ki se uporabljajo pred 25. februarjem 2022, se lahko še naprej dajejo na trg do porabe obstoječih zalog.
            
         
         
            Člen 3
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 23. februarja 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 268, 18.10.2003, str. 29.
         
            (2)  Izvedbena uredba Komisije (EU) 2020/1760 z dne 25. novembra 2020 o dovoljenju za pripravek iz Bacillus subtilis DSM 25841 kot krmni dodatek za vse vrste prašičev, vključno s svinjami, razen doječih svinj, da koristi sesnim pujskom (imetnik dovoljenja Chr. Hansen A/S) (UL L 397, 26.11.2020, str. 6).
      
      
         
            PRILOGA
            
                        Identifikacijska številka dodatka
                     
                     
                        Ime imetnika dovoljenja
                     
                     
                        Dodatek
                     
                     
                        Sestava, kemijska formula, opis, analizna metoda
                     
                     
                        Vrsta ali kategorija živali
                     
                     
                        Najvišja starost
                     
                     
                        Najnižja vsebnost
                     
                     
                        Najvišja vsebnost
                     
                     
                        Najnižja vsebnost
                     
                     
                        Najvišja vsebnost
                     
                     
                        Druge določbe
                     
                     
                        Datum izteka veljavnosti dovoljenja
                     
                  
                        CFU/kg popolne krmne mešanice z 12-odstotno vsebnostjo vlage
                     
                     
                        CFU/l vode za pitje
                     
                  
                        
                           Kategorija zootehničnih dodatkov. Funkcionalna skupina: Stabilizatorji mikroflore
                        
                     
                  
                        4b1902
                     
                     
                        Chr. Hansen A/S
                     
                     
                        
                           Bacillus subtilis
                        
                        DSM 25841
                     
                     
                        
                           Sestava dodatka
                        
                        Pripravek iz Bacillus subtilis DSM 25841 z najnižjo vsebnostjo 1,25 × 1010 CFU/g dodatka.
                        V trdni obliki.
                        
                           Lastnosti aktivne snovi
                        
                        Žive spore Bacillus subtilis DSM 25841.
                        
                           Analizna metoda
                            (1)
                        
                        Za identifikacijo Bacillus subtilis DSM 25841: Identifikacija: gelska elektroforeza v pulzirajočem polju (PFGE).
                        Za štetje Bacillus subtilis DSM 25841 v krmnem dodatku, premiksih in krmnih mešanicah: metoda razmaza na plošči z uporabo sojinega agarja s triptonom – EN 15784.
                     
                     
                        vse vrste prašičev, vključno s svinjami,
                        razen doječih svinj, da koristi sesnim pujskom
                     
                     
                        —
                     
                     
                        5 × 108
                        
                     
                     
                        —
                     
                     
                        1,7 × 108
                        
                     
                     
                        —
                     
                     
                        
                                    1.
                                 
                                 
                                    V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi.
                                 
                              
                                    2.
                                 
                                 
                                    Dodatek se lahko uporablja v vodi za pitje.
                                 
                              
                                    3.
                                 
                                 
                                    Za uporabo dodatka v vodi za pitje je treba zagotoviti njegovo homogeno razpršenost.
                                 
                              
                                    4.
                                 
                                 
                                    Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo postopke varnega ravnanja in organizacijske ukrepe: morebitni povzročitelj preobčutljivosti dihal, morebitni povzročitelj draženja kože ter morebitni povzročitelj preobčutljivosti oči ali kože. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo.
                                 
                              
                     
                        16.12.2030
                     
                  
               (1)  Podrobnosti o analiznih metodah so na voljo na naslednjem naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.